วัดคูหาสวรรค์ เป็นวัดโบราณ สร้างสมัยกรุงศรีอยุธยา เดิมชื่อวัดศาลาสี่หน้า ได้รับการสถาปนา ในรัชสมัยพระบาทสมเด็จพระพุทธยอดฟ้าจุฬาโลกมหาราช แล้วโปรดให้สร้างพระประธานขึ้นใหม่ พระนามว่า พระพุทธเทวะ เนื่องจากพระประธานองค์เดิม พระนามว่า พระพุทธเทวปฏิมากร ได้อัญเชิญไปประดิษฐานเป็นพระประธาน ณ วัดพระเชตุพนวิมลมังคลาราม และโปรดให้บูรณะพระอุโบสถ ศาลา การเปรียญ เสนาสนะ แล้วพระราชทานนามว่า วัดคูหาสวรรค์ สถานะและที่ตั้ง วัดคูหาสวรรค์ เป็นพระอารามหลวงชั้นตรี ชนิดวรวิหาร ตั้งอยู่เลขที่ ๕๔๑ แขวงคูหาสวรรค์ เขตภาษีเจริญ กรุงเทพมหานคร มีที่ดินตั้งวัด เนื้อที่ ๓๙ ไร่ ๑ งาน ๕๕ ตารางวา วัดคูหาสวรรค์. (๒๕๖๔). ใน พระอารามหลวง เล่ม ๑. (พิมพ์ครั้งที่ ๒). (น.๒๔๐-๒๔๒). กรมการศาสนา.
มหาวิทยาลัยราชภัฏบ้านสมเด็จเจ้าพระยา. สำนักวิทยบริการและเทคโนโลยีสารสนเทศ
ลิงค์ข้อมูลในระบบ Matrix